IRCTC से टिकट बुकिंग करना हुआ सस्ता और आसान,शुरू की नई सर्विस | IRCTC Lauched Its Own Payment Gateway for Smoother Transaction, now Ticket Booking is fast and cheaper - Hindi Oneindia
IRCTC से टिकट बुकिंग करना हुआ सस्ता और आसान,शुरू की नई सर्विस
| Updated: Thursday, April 25, 2019, 21:14 [IST]
नई दिल्ली। अगर आप ट्रेन से सफर करते है तो ये सफर आपके सफर को और आसान और सुगम बना देगी। IRCTC ने यात्रियों की सुविधा को ध्यान में रखकर नया सिस्टम लागू किया है। IRCTC ने टिकट सिस्टम को आसान और सस्ता बनाने के लिए खास सर्विस शुरू की है, जिसकी मदद से आप आसानी से टिकटों की बुकिंग करवा सकते हैं। इस नई सर्विस के शुरू होने से न केवल टिकट बुकिंग आसान हो जाएगी बल्कि बुकिंग सिस्टम तेज भी हो जाएगी। IRCTC ने पेमेंट एग्रिगेटर सिस्टम iPay को शुरू किया है।
पढ़ें- ATM से कैश निकालते वक्त चेक कर लें ग्रीन लाइट, वरना खाली हो सकता है अकाउंट
क्या है IRCTC का नया पेमेंट सिस्टम
आईआरसीटीसी ने ई-टिकट बुकिंग के के लिए नया पेमेंट प्लेटफॉर्म तैयार किया है। अब आपको आईआरसीटीसी से टिकट की बुकिंग के दौरान पेमेंट के लिए थर्ड पार्टी प्लेटफॉर्म का इस्तेमाल नहीं करना पड़ेगा। IRCTC ने नया पेमेंट प्लेटफॉर्म शुरु किया है, जिसे iPay का नाम दिया गया है। आई पे में UPI, डेबिट कार्ड, क्रेडिट कार्ड के जरिए पेमेंट की जा सकेगी। इतना ही नहीं iPay में आपके पास इंटरनेशनल कार्ड से पेमेंट का भी विकल्प मौजूद होगा। इस पेमेंट गेटवे पर IRCTC का कंट्रोल रहेगा।
प्रीपेड वॉलेट जैसा विकल्प
IRCTC के इस आई पे में प्रीपेड कार्ड वॉलेट जैसा विकल्प भी मिलेगा। इसकी खासियत यह है कि गेटवे और IRCTC के बीच पेमेंट फेल होने की संभावना पूरी तरह खत्म होंगी। इतना ही नहीं अगर किसी वजह से आपका कोई ट्रांजेक्शन फेल हो जाता है तो IRCTC सीधे बैंक से संपर्क करेगा।
सस्ती होगी टिकट बुकिंग
iPay के जरिए टिकट बुकिंग न केवल आसान हो जाएगी बल्कि सस्ता भी हो जाएगा। IRCTC ने बताया है कि यात्री अब डेबिट कार्ड के जरिए ई-टिकट बेहद आसानी से बुक कर सकते हैं। इस बुकिंग के दौरान उन्हें पेमेंट गेटवे चार्ज नहीं चुकाना होगा। आईआरसीटीसी के iPay पेमेंट के जरिए आप 1 लाख रुपए तक के ट्रांजेक्शन पर बिना कोई अतिरिक्त शुल्क और सर्विस चार्ज चुकाने टिकट की बुकिंग करवा सकते हैं। ऐसा करने से आपके लिए टिकटों की कीमत बाकियों से कम होगी।
I-Pay is the most convenient payment gateway to make payments for the #traintickets booked on #IRCTC. To #book the train tickets, visit https://t.co/GWLI5iNu3x#AtoZwithIRCTC pic.twitter.com/FtgFyWzFkn
— IRCTC (@IRCTCofficial) April 23, 2019
irctc आईआरसीटीसी भारतीय रेलवे
IRCTC Lauched Its Own Payment Gateway for Smoother Transaction,Now Ticket Booking is fast and cheaper.